B4-0355, 0379, 0384, 0386 και 0391/97

Ψήφισμα σχετικά με την κατάσταση στο Ζαΐρ

Το Ευρωπαϊκό Κοινοβούλιο,

- υπενθυμίζοντας τα προηγούμενα ψηφίσματά του σχετικά με την κρίση στην περιοχή των Μεγάλων Λιμνών, ιδιαίτερα δε σχετικά με την κατάσταση στο Ζαΐρ,

A. έχοντας υπόψη την κατάσταση στο Ζαΐρ και στην πρωτεύουσά του, την Κινσάσα, όπου ο κίνδυνος ένοπλης αντιπαράθεσης είναι συνεχώς και πιο άμεσος,

Β. εκτιμώντας ότι επείγει να εγκαθιδρυθεί στο Ζαΐρ μεταβατική αρχή, που θα γίνει αποδεκτή από όλες τις αντιτιθέμενες πλευρές και πολιτικές δυνάμεις της χώρας, κυρίως δε από την αντιπολίτευση στο σύνολό της, η οποία αρχή θα αναλάβει να οργανώσει ελεύθερες, δημοκρατικές και αξιόπιστες εκλογές,

Γ. αναστατωμένο από τα δεινά που υφίστανται εκατοντάδες χιλιάδες προσφύγων που είναι κρυμένοι στα δάση του Ζαΐρ και συχνά στερούνται ακόμη και τη βασική ανθρωπιστική βοήθεια και καταθορυβημένο από το θάνατο δεκάδων προσφύγων εξ αιτίας των φοβερών συνθηκών με τις οποίες μετήχθησαν προς το Kisangani μέσα σε σιδηροδρομικούς συρμούς,

Δ. οργισμένο με τους όρους που επιβάλλει η AFDL όσον αφορά τον επαναπατρισμό των προσφύγων από τη Ρουάντα[semigr ] εκτιμώντας ότι ο επαναπατρισμός αυτός δεν δύναται να γίνει παρά επί εθελοντικής βάσεως και υπό όρους που να συνάδουν με την αξιοπρέπεια του ανθρώπου[semigr ]

Ε. λαμβάνοντας υπόψη τις δηλώσεις της Επιτροπής σύμφωνα με τις οποίες οι δυνάμεις της Συμμαχίας Δημοκρατικών Δυνάμεων για την Απελευθέρωση του Κόγκο-Ζαΐρ (AFDL) σκοπίμως εμποδίζουν την πρόσβαση της επείγουσας ανθρωπιστικής βοήθειας στους πληθυσμούς που ευρίσκονται στο ελεγχόμενο από αυτές έδαφος, εφαρμόζοντας με τον τρόπο αυτό πραγματική στρατηγική αποκλεισμού εις βάρος πληθυσμών εν κινδύνω,

ΣΤ. λαμβάνοντας υπόψη το έγγραφο που συνέταξε ο εισηγητής του ΟΗΕ για τα ανθρώπινα δικαιώματα στο Ζαΐρ, κ. Roberto Garreton, που βεβαιώνει ότι διεπράγησαν από τις δυνάμεις του AFDL σφαγές σε ευρεία κλίμακα και ότι στο έδαφος που τελεί υπό τον έλεγχό τους υπάρχουν πολυάριθμοι κοινοί τάφοι,

1. απευθύνει επίμονη έκκληση στον κ. Kabila και προς όλους τους πολιτικούς ιθύνοντες του Ζαΐρ να δεχθούν να εγκαθιδρύσουν μια μεταβατική αρχή που θα θέσει τέρμα στο δικτατορικό καθεστώς του Μομπούτου και θα μπορέσει να διοικήσει τη χώρα και να την οδηγήσει σε ελεύθερες και δημοκρατικές εκλογές[semigr ]

2. ζητεί να οργανωθούν δημοκρατικές, δίκαιες και ελεύθερες εκλογές σύμφωνα με τους διεθνώς αναγνωρισμένους κανόνες, οι δε οργανωτικές λεπτομέρειες των εκλογών αυτών να καθορισθούν με σύνολη συμφωνία μεταξύ όλων των πολιτικών δυνάμεων, των εκπροσώπων της κοινωνίας των πολιτών και με την υποστήριξη των Ηνωμένων Εθνών[semigr ]

3. καλεί το Συμβούλιο να προωθήσει μείζονα πρωτοβουλία προς στήριξη της σημερινής διαδικασίας μετάβασης, ειδικότερα δε:

(α) μέσω της διευκόλυνσης, με κάθε δυνατό τρόπο, του έργου του Ειδικού Απεσταλμένου των ΗΕ και του ΟΑΕ, κ. Mohamed Sahnoun,

(β) μέσω της χορήγησης επαρκούς χρηματοδοτικής και τεχνικής βοήθειας για τη διοργάνωση δημοκρατικών εκλογών υπό διεθνή εποπτεία,

(γ) μέσω της προώθησης της σύγκλησης περιφερειακής διάσκεψης για την ειρήνη, την ασφάλεια και τη σταθερότητα, με πρόγραμμα βασισμένο στην προάσπιση των συμφερόντων των πληθυσμών, της δημοκρατίας και των ανθρωπίνων δικαιωμάτων[semigr ]

4. καταδικάζει κάθε πράξη βίας κατά των προσφύγων από τη Ρουάντα που ευρίσκονται ακόμα στο έδαφος του Ζαΐρ και ζητεί από τους υπευθύνους της AFDL να χρησιμοποιήσουν κάθε δυνατό μέσο στις ζώνες που έχουν υπό τον έλεγχό τους για να επιτρέψουν την προώθηση της ανθρωπιστικής βοήθειας στους πρόσφυγες από τη Ρουάντα, χωρίς ούτε να θέτουν εκ των προτέρων όρους ούτε να ασκούν οικονομικούς εκβιασμούς[semigr ]

5. ζητεί να αρχίσει ανεξάρτητη διεθνής έρευνα, υπό την αιγίδα του ΟΗΕ, για να διαλευκανθεί πλήρως το εάν υπάρχουν κοινοί τάφοι στο έδαφος που ελέγχεται από την AFDL[semigr ] ζητεί από τον κ. Kabila να εγγυηθεί την ελεύθερη πρόσβαση της επιτροπής στα ανατολικά του Ζαΐρ[semigr ]

6. υποστηρίζει τις προσπάθειες της Επιτροπής και των ανθρωπιστικών οργανώσεων που έχουν αναλάβει δράση στην περιοχή για την υλοποίηση ανθρωπιστικής βοήθειας υπό εξαιρετικά δυσχερείς περιστάσεις[semigr ]

7. αναθέτει στον Πρόεδρό του να διαβιβάσει το παρόν ψήφισμα στο Συμβούλιο, την Επιτροπή, τον Γενικό Γραμματέα της ΟΑΕ, τις κυβερνήσεις του Ζαΐρ, της Ρουάντα, του Μπουρούντι, της Ουγκάντα, της Τανζανίας και της Νότιας Αφρικής, καθώς και στην Συμμαχία Δημοκρατικών Δυνάμεων για την Απελευθέρωση του Κόγκο - Ζαΐρ.